Piesa asta se numește „Vând/Cumpăr/Întâlnire”.
E prima după „Pod și tunel”, pe care am făcut-o pe Broadway,
iar asta, eu... vă mulțumesc...
am scurtat-o special pentru voi, așa că să-i dăm drumul.
Așa. Copii, să ne asigurăm
că toate aparatele electronice sunt închise înainte să începem.
Copii, sper că v-ați dat seama că ce am spus era...?
Exact, anunțul pentru închiderea celularelor.
Se mai numeau și telefoane mobile.
Precum vă amintiți, oamenii din acea vreme
aveau un aparat electronic extern,
ceva de genul ăsta,
și îl purtau cu toții după ei,
iar una dintre cele mai mari temeri era groaza
că le-ar putea suna într-un moment inoportun.
Câteva detalii despre acele timpuri pentru voi.
(Râsete)
Conform formatului orei de astăzi,
o să vă prezent mai multe module BERT
din acea perioadă istorică,
începând aproximativ cu anul 2016.
Și amintiți-vă, acesta a fost primul an din programul BERT.
Avem destul de multe de parcurs.
Luați aminte că voi trăi în câteva corpuri diferite,
de vârste diferite,
și așa-numitele rase sau grupuri etnice,
cum am văzut în Unitatea 1.
Și...
(Râsete)
...și din spectrul de sexe,
voi încarna chiar și bărbați.
Era o chestiune binară pe vremea aceea.
(Râsete)
Și nu uitați că citim modulul din carte
pe tema sexelor de săptămâna viitoare.
Știu că unii dintre voi ați cerut cartea în formă de pastilă.
Știu că oamenii încă mai cred că ingestia e mai bună pentru reținere,
dar cum încercăm să retrăim experiențele strămoșilor,
vă rog să luați în considerare citirea oculară, bine?
Și câți dintre voi aveți bariera emoțională activată?
Vă rog să o dezactivați. Bine?
Știu că e dificil, dar vreau să puteți simți
întreaga gama emoțională naturală, bine?
E esențial pentru partea asta din programă.
Da, Macy?
Bine. Am înțeles. Dacă nu ești dispusă să...
Bine, fie, putem discuta după ore.
Bine, vom vedea ce te preocupă.
Calmează-te. Nu a murit nimeni și nici nu a fost reciclat.
Bine. După ore. Bine? După ore.
Haideți să începem.
Primul subiect se identifică drept o casnică din clasa medie.
Amintiți-vă, în aceste prime module
identitățile complete ale persoanelor erau protejate,
iar asta le permitea să vorbească mai deschis despre subiectul nostru,
care pentru mulți dintre ei era tabu.
Bine, dragule, sunt gata când vrei.
Nu, dragule, am zis sunt gata când vrei.
Mor de frig.
E ca la abator aici în studioul ăsta.
Trebuia să-mi aduc o șubă.
Cu toată tehnologia asta sofisticată, dar nu-și permit să aibă căldură.
Ce zice? Nu te aud!
Nu te aud prin geam, dragule!
Aici erai în ureche.
Mă auzi?
Tot timpul m-ai auzit.
Da, mi-e un pic răcoare.
Da, frigul e pentru mașinării, noua tehnologie. Bine.
Da, zi-mi din nou, îmi înregistrezi nu doar vocea, ci și sentimentele
și amintirile? Bine.
Da, BERT, da, am citit despre asta.
Tehnologie Rezonantă Bio-Empatică.
Da, da, pentru ca oamenii să poată să-mi simtă experiența
și amintirile? Bine.
Nu, bine, sunt gata.
Credeam că o să-mi faci un test să vezi cum stau cu memoria.
Voiam să-ți zic că-i prea târziu, sunt deja vești proaste.
Nu, nu, dă-i bătaie, dragule.
Asta e prima întrebare?
Ce cred despre prostituție?
Îmi faci vreo ofertă, tinere?
Nu mă deranjează relațiile cu diferență mare de vârstă, dar câți ani ai? Cam 20?
18? 18 ani.
(Râsete)
Cred că am bomboane în geantă mai vechi de 18 ani.
(Râsete)
Glumesc cu tine, drăguțule. Nu, poți să mă întrebi orice.
Desigur. Deci despre prostituție... muncitor sexual, muncitor sexual.
Nu, doar că pe vremea mea se numea prostituție, nu muncă sexuală.
Pentru că include și pornografia?
Bine.
Nu, bine, probabil când eram tânără,
nu prea exista un nume nici pentru asta.
Le numeam reviste deocheate, cred, sau filme deocheate.
Nu se compară cu ce aveți voi pe internet.
Nu mă deranjează să împărtășesc.
Eu și răposatul meu soț eram un cuplu foarte romantic.
Multă tandrețe, înțelegi?
Ei bine, pe măsură ce îmbătrânești, știi tu, am crezut că soțul meu
ar putea fi ajutat de folosirea pastilelor pe care le pot lua bărbații,
dar pe el nu-l interesau.
Așa că m-am gândit: ce-ar fi să ne uităm la un film pentru adulți pe internet?
Doar pentru inspirație, înțelegi?
Pe vremea aia, niciunul nu ne pricepeam să umblăm pe calculator,
și de obicei dacă aveam nevoie de ajutor cu internetul
pur și simplu ne sunam copiii sau nepoții,
dar evident, în acest caz, nu o puteam face,
așa că m-am gândit să încerc eu însămi, doar să arunc o privire.
Cât de greu putea să fie?
Cauți anumite cuvinte-cheie și te uiți...
Wow e bine zis, tinere.
Nici nu-ți imaginezi ce am văzut.
Bine, mai întâi, încercam să găsesc, știi, cupluri,
cupluri normale făcând dragoste,
dar am dat peste atâția oameni în același timp.
Nu-ți dădeai seama ce parte aparținea cărui corp.
Cum au reușit camerele să prindă anumite lucruri, n-aș ști să-ți zic.
Singurul lucru pe care nu l-au prins a fost dragostea.
Se făcea o grămada de ceva,
dar au scos partea cu dragostea de tot afară, știi, distracția.
Era totul foarte extrem, înțelegi?
Cum spuneți voi, cu sporturile extreme.
Multă rezistență,
dar tandrețe deloc.
Oricum, se subînțelege, am pierdut 19.95$ degeaba,
(Râsete)
dar pe extrasul de cont a apărut ca „servicii de divertisment”
și soțul meu nu a aflat niciodată,
iar după toate astea,
ei bine, s-a dovedit
ca până la urmă nu avea nevoie de inspirație.
Bine, următorul subiect este o tânără...
(Aplauze)
Următorul subiect, copii, este o tânără pe nume Bella,
o studentă la universitate intervievată în 2016,
în timpul unei așa-numite ore de Introducere în pornografie feministă,
parte din specializarea sa în munca sexuală la o universitate din Bay Area.
(Râsete)
Vreau să înregistrez,
cum voi mă înregistrați pe mine,
gen o meta înregistrare sau ceva.
Pentru că experiența asta e chiar nemaipomenită
și aș vrea să o postez pe Instagram și Tumblr.
Deci, bună dragilor, sunt eu, Bella
și tocmai acum mi se ia un interviu
pentru super tehnologia asta Rezonanță Bio-Empatică
care se află acolo unde sunt ei, așa cum vedeți
prin acești electrozi,
formarea neuropeptidelor în hipocampul meu sau mă rog...
Mai târziu ei le vor putea reconstitui,
adică propriile mele amintiri, ca fiind experiențe reale,
pentru ca alți oameni să poată simți ce simt eu chiar acum.
Bine.
(Râsete)
Deci, bună BERT, persoana din viitor care mă experimentează.
Așa e să fii un boboc la facultate
și durerea de cap pe care o simți prin mine,
este efectul rezidual al shot-urilor de Jell-O pe care le-am băut aseară
la petrecerea feministă bisăptămânală de dans la bară
pe care o găzduiesc miercurea.
Se numește „Nu o dați în bară”
(Râsete)
și are loc la Beekman Hall
și, ce ar mai fi...
shot-uri fără Jell-O sunt disponibile și pentru vegani
(Râsete)
și, da, sigur, trebuie să ne concentrăm și pe întrebările voastre.
Deci, ca să știi, specializarea mea principală e munca sexuală,
dar rețelele sociale sunt o specializare secundară
cu accent în memele importante de pe YouTube.
(Râsete)
Da, sigur că mă consider
ca fiind o feministă.
Mi s-a pus numele după Bella Abzug, care a fost
o feministă celebră în istorie
(Râsete)
și mi se pare important să reprezint femeile,
care sunt niște feministe sex-pozitive.
Ce înseamnă sex-negativ?
Păi, dacă te-aș întreba ce crezi tu
că înseamnă sex-negativ?
(Râsete)
Da, pentru că termenii folosiți sunt atât de importanți,
îi spunem muncă sexuală pentru ca oamenii să înțeleagă că e o muncă,
și așa cum există furnizor de îngrijire medicală,
sau furnizor de asigurări,
îi vedem pe acești muncitori ca furnizori de îngrijire sexuală.
Da, eu nu consider că furnizez direct
servicii sexuale în sine, ca și cum ar fi o obligație,
ci sunt o susținătoare a unei idei.
Eu susțin dreptul altor femei să aleagă asta în mod voluntar,
dacă asta le face plăcere.
Dar eu mă văd mergând înainte
mai mult în apărarea muncitorilor sexuali
cum ar fi libertăți legale și drepturi.
Da, de fapt, plănuiesc să devin avocat.
(Râsete)
Așadar, copii.
(Aplauze)
Aceste două module datează tot din aproximativ 2016.
Un alt subiect este o irlandeză care se raportează
într-un mod deosebit și interesant la acestă temă,
dar mai întâi veți vedea o femeie din Indiile Occidentale,
care se descrie ca fiind o escortă
și care a fost înregistrată la parada
pentru drepturile muncitorilor sexuali.
A fost intervievată în timp ce defila cu o pălărie de carnaval
și nimic altceva în afară de asta.
Bine, deci acum vreți să vorbesc.
Da, v-am zis, puteți pune firele alea oriunde vreți voi
atâta timp cât nu mă incomodează.
Da, nu, dar mai spuneți-mi o dată numele. BERT? BERT.
Da, cum vă spuneam, cred că de când lucrez,
am avut cel puțin un client cu numele ăsta, deci n-o să fie prima oară
când l-am avut pe BERT peste tot pe mine.
Îmi pare rău,
dar dacă vrei să-mi iei interviul, trebuie să intri în joc.
Bine? O poți spune.
Nicio bucată fără dreptate! Nicio bucată fără dreptate!
Dar vezi semnul? Înțelegi? B-U-C-A-T-Ă. Fără dreptate, nicio bucată din noi.
Înțelegi?
Deci eram la partea când doar ce îți spuneam
că atunci când am ajuns în țara asta am avut toate slujbele posibile.
Am fost dădacă; am avut grijă de diferite persoane în vârstă
și apoi mi-am spus: copilo, dacă trebuie să mai ating dosul unui bărbat alb,
măcar să fiu plătită pentru asta mai mult decât acum,
înțelegi?
(Râsete)
Știi ce greu e să fii un angajat domestic?
Unii dintre bărbații aștia sunt grei.
Trebuie să îi ridici și să îi întorci.
Acum îi las eu pe ei să mă ridice și să mă întoarcă, înțelegi?
Trebuie să ai simțul umorului în legătură cu asta, asta cred eu.
Nu, stai așa, ascultă-mă!
Găsește tu pe cineva care să nu urască ceva la slujba lor.
Sunt multe lucruri pe care le urăsc la slujba asta,
dar banii nu e unul dintre ele
și, îți spun, atâta timp cât asta e cea mai bună posibilitate
pentru mine să fac bani frumoși,
voi fi „jamaicana care nu simulează” dacă așa le face plăcere să îmi spună.
Nu, nici măcar nu sunt din Jamaica. Dar ăsta e marketing-ul.
Familia mea e din Trinidad și din Insulele Virgine.
Ei nu știu ce fac eu, dar știi ce?
Copiii mei știu că taxele lor școlare sunt plătite,
că au cărți și un computer,
și astfel, eu știu că au o șansă.
Deci n-o să-ți spun că e ușor ceea ce fac.
N-o să-ți spun că mă simt... cum ai zis, eliberată?
Dar o să-ți spun că mă simt plătită.
Bine.
(Aplauze)
Mulțumesc, este minunat, și doar o ceașcă de ceai, dragule,
doar cu un strop de whisky.
E perfect, e grozav. Încă o picătură numai. Un strop. Perfect.
Cum ziceai că te cheamă? Peter? Deci așa, Peter.
Bine. Asta este partea unică în ceea ce mă privește:
le-am făcut pe amândouă,
mai întâi am fost la mânăstire și după aia m-am apucat de prostituție. Exact.
(Râsete)
O femeie de la universitatea de aici din Dublin a scris despre mine.
A zis: Maureen Fitzroy este încarnarea dihotomiei curvă-fecioară.
(Râsete)
Corect.
Nu sună precum ceva pentru care ar trebui să fii internat?
Am această dihotomie teribilă.
Nu-i așa?
(Râsete)
Pentru mine însă a început când eram copil, cu tatăl meu.
Jumătate din timpul în care vorbea cu noi,
într-un fel ne spunea că suntem cu toții niște idioți inutili
și că nu avem niciun principiu moral, lucruri de genul ăsta.
Bineînțeles că nici eu nu mi-am făcut viața ușoară.
Până la 16 ani
m-am încurcat cu un bărbat mai în vârstă
și el voia să păstrăm asta secret
și am făcut ce mi s-a spus, nu-i așa,
dar când a aflat tata, m-a trimis direct la mânăstire.
Dar bărbatul ăla tot venea să mă caute la mânăstire.
Da, îmi lăsa bilețele
îndesate în găurile din cărămizile din spatele magazinului de caritate,
ca să ne putem întâlni.
Și îmi spunea cum urma să își lase nevasta
și eu l-am crezut, până când am rămas însărcinată.
Chiar l-am crezut, Peter, și i-am lăsat un bilețel la locul nostru special
și n-am mai auzit niciodată de el.
Deci l-am dat spre adopție ca să poată avea o viață decentă,
dar apoi nu m-au mai primit la mânăstire.
Nu, sora Virginia mi-a dat o bancnotă de cinci pentru autobuzul de Dublin
și așa am ajuns aici.
Și, surprize, surprize, m-am îndrăgostit de un alt tip mult mai în vârstă ca mine
și spun adesea că eram atât de fericită că nu obișnuia să bea,
încât m-am căsătorit cu acest nenorocit.
Într-adevăr, nu bea, doar că avea o mică problemă cu iarba și heroina
și da, așa e, și înainte să îmi dau seama,
el a fost cel care m-a împins spre prostituție, propriul meu soț.
Trebuia să fac bani și pentru mine și pentru el.
Aveam 18 ani.
Pot să îți spun că nu a fost ca în „Pretty Woman” (Frumușica).
Acea Julia Roberts,
dacă s-ar fi culcat cu un bărbat ca să aibă câțiva bani în buzunar,
nu cred că ar fi făcut vreodată filmul ăla.
Așa, ca să se știe,
părerea mea despre legalizare este că sunt împotrivă.
Nu-mi pasă de ceea ce spun aceste fete tinere.
Știi, trăind așa, ești pur și simplu pierdut,
și am 63 de ani.
Încă încerc să descopăr cine sunt.
N-am fost niciodată o soție sau o călugăriță,
nici măcar o prostituată, de fapt, nici măcar...
Nimeni nu m-a întrebat ce vreau să fiu.
Doar mi-au spus.
Și dacă o veți legaliza,
le spuneți de fapt acestor fete:
„Duceți-vă și pierdeți-vă pentru a putea trăi”,
și multe dintre ele vor face așa cum li se spune.
Bine, deci patru perspective de la patru...
(Aplauze)
voci destul de diferite.
O femeie spunând că sexul în sine este natural, dar că industria sexului
pare să-l mecanizeze sau să-l industrializeze.
Apoi a doua femeie considera că munca sexuală este mobilizatoare,
eliberatoare și feministă, deși, ea însăși, în particular,
nu părea dornică să o facă.
A treia femeie, care era o așa-numită muncitoare sexuală
nu a fost de acord că e eliberatoare, dar voia dreptul
la împuternicire economică,
și apoi am auzit a patra femeie spunând că nu numai prostituția,
dar rolurile impuse femeilor în general
au împiedicat-o să descopere cine este cu adevărat.
Așadar un alt fapt pe care oamenii nu îl știau
era că vârsta medie a unei fete cu riscul de a fi introdusă în industria sexului
era de 12 sau 13 ani.
Gândiți-vă apoi că vârsta când toate fetele din acea societate
erau prima oară expuse la imagini sexualizate ale femeilor
era considerabil mult mai devreme, bine?
Aceasta e o păpușă care se numea Barbie.
Am crezut inițial că era folosită în scop educațional pentru prevenția anorexiei,
(Râsete)
dar de fapt era considerată de mulți
un simbol sănătos de feminitate,
și adesea fete tinere începeau ceea ce se numea dietă.
Vă aduceți aminte? Asta însemna restricționarea intenționată a mâncării
până la vârsta de șase ani,
și autodefinirea pe baza atractivității
tot în jurul aceleiași vârste. Bine?
Da?
Bine, Bradley, în regulă, un comentariu excelent.
Deci era o piață profitabilă în acea societate care convingea oamenii
că trebuie să arate într-un mod anume pentru a avea o viață sexuală.
Dar fetelor, în mod special, li se cerea să fie „sexy” și simultan să evite
să fie percepute drept curve pentru a fi sexuale. Bine?
Deci este acel segment despre rușine pe care l-am auzit.
Da.
Valerie? În regulă, foarte bine.
Bineînțeles că bărbații făceau și ei sex,
dar vă amintiți din lectură
cum li se spunea curvelor masculine?
Foarte bine, li se spunea bărbați.
(Râsete) (Aplauze)
Deci nu era ușor să trăiești într-o lume ca aia, nu-i așa?
Deși nu era numai rău.
Cele mai multe femei de la începutul anilor 2000 se considerau împuternicite,
iar bărbații se simțeau în mod general emancipați la acest capitol,
și de fapt majoritatea oamenilor erau conștienți de probleme
precum traficul de persoane, spre exemplu,
dar l-ar fi văzut mai degrabă separat
de divertismentul recreațional pentru adulți.
Deci, pe scurt, copii... nu avem prea mult timp...
o să auzim pe scurt de la un bărbat
pe tema noastră pe această scenă.
Subiectul următor a fost intervievat în noaptea petrecerii lui de burlac.
Omule, poți, în regulă, poți să te liniștești?
Încerc să vorbesc cu BERT acum.
Numele tău nu este BERT.
BERT este numele...
În regulă.
Nu, nu, absolut, e în regulă.
Sunt destul de treaz, deci nu vreau decât să fiu de folos.
Da, și absolut cred în cauze, da, în toate chestiile alea.
(Râsete)
Și de fapt, port pantofi Toms chiar acum.
(Râsete)
Da, Toms, gen, pantofii din care
cumperi o pereche și atunci un copil din Africa are apă curată.
Da. Absolut.
Dar care era întrebarea din nou? Scuze.
Bineînțeles că eu cred în drepturile femeilor.
Mă căsătoresc cu o femeie.
(Râsete)
Nu, doar faptul că sunt în parcarea unui club de striptease
nu înseamnă că sunt sexist sau ceva de genul ăsta.
Logodnica mea e minunată, e o fată puternică...
femeie,
femeie deșteaptă.
Da, știe că sunt aici. Și ea e probabil la un club de striptease acum,
în glumă, la fel ca mine.
Cavalerului meu de onoare i-am spus că mă poate surprinde,
iar el a crezut că asta ar fi hilar,
dar asta nu e ceva...
Da, cu toții am mers la școala B împreună.
Wharton.
(Râsete)
Da, oameni buni, puteți...
În regulă, dar e petrecerea mea de burlac
și pot să mi-o sărbătoresc în parcare cu Anderson Cooper dacă vreau.
În regulă, ne vedem înăuntru.
În regulă, bine, deci Anderson,
deci, în primul rând, striptease,
dar apoi și celelalte lucruri despre care vorbești,
prostituție și toate alea, nu sunt deloc același lucru.
Îi tot spui industria sexului sau cam așa,
dar dacă fata vrea să fie dansatoare exotică
și are 18 ani, e dreptul ei.
Da, înțeleg ce spui, dar cred
că vor să facă să pară că toți tipii sunt prădători,
că automat mergem la o prostituată.
Când am depus jurământul, știi, când am pornit fraternitatea mea.
Frații mei, de care sunt apropiat, sunt toți ca și mine.
Suntem oameni normali, dar există un mit că trebuie
să fii un nemernic și gen frați până la moarte sau ceva de genul.
Dar de fapt frați până la moarte nu e ceea ce sună a fi.
E numai un fel de a spune în glumă că îți pasă de frații tăi
și îi pui pe primul loc.
Da, dar nici nu poți să dai vina pe media.
Adică dacă te uiți la „Marea mahmureală 2”,
și crezi că e un manual de instrucțiuni pentru viață,
nu știu ce să-ți spun.
Știi? Nu te uiți la „Identitatea lui Bourne”
și sari cu mașina peste o gondolă în Veneția.
(Râsete)
Bine, da, în regulă, dacă ești copil,
bineînțeles că e diferit, dar...
Da, în regulă, îmi aduc aminte de o situație ca asta.
Eram acasă la un copil odată jucându-ne GTA...
Grand Theft Auto?
Omule, ești din Canada?
(Râsete)
Deci, oricum, cu Grand Theft Auto,
ești copilul ăsta, ești tipul ăsta care merge pe oriunde,
și în principiu, cu cât omori mai mulți polițiști,
cu atât câștigi mai multe puncte, ceva de genul ăsta.
Dar în plus poți să găsești prostituate
și bineînțeles poți să faci chestii sexuale cu ele,
dar poți să le omori și să le iei banii înapoi.
Da, copilul ăsta, îmi aduc aminte că a călcat câteva cu mașina
și a câștigat toate punctele astea.
Aveam, cred, 10 ani.
A fost destul de groaznic, de fapt.
Nu, nu cred că am spus ceva, am terminat de jucat și am plecat acasă.
În regulă, copii, erau bărbați care aveau mai mult
decât o relație trecătoare în această poveste.
(Aplauze)
Următorul subiect se autodescrie ca un pește reformat și pocăit
transformat într-un vorbitor motivațional,
consultant de viață și terapeut,
dar dacă vreți să știți mai mult despre el
va trebui să veniți să vedeți toată piesa.
Mulțumesc foarte mult, frumoasă audiență TED!
Ne vedem la „Vând/Cumpăr/Întâlnire”.
(Aplauze)